Diari Oficial de la Generalitat Valenciana


Sumari del DOGV 5517, del 22-05-2007 (2007/6188)

RESOLUCIÓ de 3 d'abril de 2007, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es renova l'acreditació per a l'activitat d'extracció i trasplantament de progenitors hematopoètics de medul·la òssia, sang perifèrica i sang de cordó umbilical de donants no emparentats a l'Hospital Universitari la Fe. .
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5517

Data del DOGV
:   22-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/6188


Data del document
:   03-04-2007

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * establiment hospitalari
    * trasplantament d'òrgans

RESOLUCIÓ de 3 d'abril de 2007, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es renova l'acreditació per a l'activitat d'extracció i trasplantament de progenitors hematopoètics de medul·la òssia, sang perifèrica i sang de cordó umbilical de donants no emparentats a l'Hospital Universitari la Fe. . [2007/6188]  
L'Hospital Universitari la Fe obtingué una acreditació per a efectuar extracció i trasplantament de progenitors hematopoètics de medul·la òssia, sang perifèrica i sang de cordó umbilical de donants no emparentats mitjançant una resolució del secretari general de la conselleria de Sanitat de 10 d'octubre de 2002.   
Vicente Gil Suay, director de l'Hospital Universitari la Fe, presentà una sol·licitud de renovació d'acreditació per a l'activitat esmentada amb data 2 de març de 2007.  
La Direcció General d'Assistència Sanitària i el director del Programa de Trasplantaments de la Comunitat Valenciana emeten informe favorable sobre la renovació sol·licitada.  
Fonaments jurídics  
1. La Direcció General d'Ordenació, Avaluació i Investigació Sanitària de la conselleria de Sanitat és competent segons que disposen l'Orde de 13 de gener de 2006 sobre acreditació de centres sanitaris de la conselleria de Sanitat per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, sobre autorització de Centres, Servicis i Establiments Sanitaris i el Decret 26/2005, de 4 de febrer, pel qual s'aprova el Reglament Orgànic i Funcional de la conselleria de Sanitat.   
2. Es complix el que establixen el Reial Decret 1301/2006, de 10 de novembre, pel qual es regulen les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i l'Orde de 13 de gener de 2006 de la conselleria de Sanitat.   
Vistos els antecedents de fet, els preceptes legals citats i els altres que hi siguen aplicables, resolc:  
Renovar l'acreditació per a efectuar extracció i trasplantament de progenitors hematopoètics de medul·la òssia, sang perifèrica i sang de cordó umbilical de donants no emparentats a l'Hospital Universitari la Fe. Esta acreditació és vàlida per un període de cinc anys, a partir de la data de la present resolució.  
L'acreditació pot ser revocada en qualsevol moment, si s'alteren o incomplixen els requisits i les consideracions que l'han feta possible.  
Per a l'activitat que s'acredita, el centre queda sotmés a la inspecció i control del Programa de Trasplantaments de la Comunitat Valenciana, adscrit a la Direcció General d'Assistència Sanitària.  
Que es notifique esta resolució a les persones interessades, amb l'advertiment que no exhaurix la via administrativa i que hi poden interposar un recurs d'alçada davant del conseller de Sanitat en el termini d'un mes comptador des de l'endemà de la data de notificació.  
València, 3 d'abril de 2007.- La directora general d'Ordenació, Avaluació i Investigació Sanitària: María Pilar Viedma Gil de Vergara.  
RESOLUCIÓ de 3 d'abril de 2007, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es renova l'acreditació per a l'activitat d'extracció i trasplantament de progenitors hematopoètics de medul·la òssia, sang perifèrica i sang de cordó umbilical de donants no emparentats a l'Hospital Universitari la Fe. [2007/6188]Conselleria de Sanitat